钦定古今图书集成/明伦汇编/氏族典/第298卷 > 《廖用贤尚友录》 > 姜道隐
## 钦定古今图书集成/明伦汇编/氏族典/第298卷 > 《廖用贤尚友录》 > 姜道隐

按《十国春秋》，后蜀姜道隐居绵竹山中，不事谈论，不
与人往还。及冠带跪揖，谓之“搔头”，人皆指曰“野人”，道
隐因以野人自名。生平研究庄老家言，而性好图龙，
兴至即画百尺之状，纵意挥毫，稍稍不惬意，辄抹之，
不啻千馀躯。已而云气磅礡，势若蜿蜒，遂掷笔抚掌，
自为怡逸。其适意如此。宰相李昊常称其为人。所著
《笔诀》三卷，传于世。